text: 28 студзеня школьная субота запрасіла вучняў 1-4 класаў паўдзельнічаць у “Вясковых пасядзелках”. Традыцыйна рабяты наведалі аб’яднанні па інтарэсах “Шашкі” і “Настольны тэніс”. Таксама вялася падрыхтоўка да вечара сустрэчы з выпускнікамі, рэпетыцыя канцэртнай праграмы.
  У суботу (21. 01. 2017 г.) адбыўся дзень здароўя. Дзеці з задавальненнем паўдзельнічалі ў лыжных гонках. Добраму настрою, імкненню перамагчы садзейнічала спрыяльнае надвор’е. Усе ўдзельнікі мерапрыемства адчулі асалоду ад сумеснага адпачынку.
  Козел Валерыя, Салановіч Дар’я і Бубніковіч Кацярына прынялі ўдзел у прававым турніры, які праходзіў у горадзе Капылі. Каманда нашай школы заняла восьмае месца, але ўдзельнікі лічаць, што набылі добры вопыт і ў наступным годзе гатовыя палепшыць свой вынік.
  13 студзеня вёска Семежава традыцыйна была ў цэнтры ўвагі рэспубліканскіх сродкаў масавай інфармацыі. Каб паглядзець на сусветна вядомы калядны абрад “Цары” у чарговы раз сабралася мноства карэспандэнтаў, гасцей, нават, з суседніх краін. Так як асноўная мэта правядзення абрада “Цары” – гэта памяць аб культуры беларускага народа, спроба яго захаваць для будучых пакаленняў семежаўцаў, то безумоўна, без дзяцей яго праводзіць не магчыма. Вучні Семежаўскай школы сталі актыўнымі ўдзельнікамі свята. На працягу апошніх гадоў ладзіцца шэсце двух гуртоў “Цароў”: дарослых і дзіцячы. Такім чынам прагледжваецца пераемнасць пакаленняў. Дзеці таксама суправаджалі “Цароў”, апранутыя ў калядныя касцюмы. У гэты вечар працавала і дзіцячая школа ткачоў, школьная бізнескампанія. Упэўнены, што абрад “Цары” будзе жыць і далей, новае пакаленне семежаўцаў з вялікім задавальненнем працягне традыцыю сваіх дзядоў і бацькоў.